Alkotónők Webmagazin

MaszKalanD
2024-01-27 13:40 - 14:40 UTC | Nemzeti színház Budapest, Bajor Gizi park 1., Budapest, 1095, Magyarország
Ebben a vígjátékban a maszk fontos szerepet kap, csakúgy, mint a szerelem, a félreértések sorozata. Egy igazgató, aki megtalálja élete nagy szerelmét, egy titkár, aki a vállalat arca lesz és egy ellenőr, aki a kákán is csomót keres.
A napjainkban játszódó történet egy nagy sportszergyártó cégnél, a BertaSportnál játszódik. Egy álláshalmozó barátnő, állást akar szerezni állástalan barátnőjének. És a BertaSportnál akarja beajánlani. De az állásra Maszkovicsné is pályázik. A vállalat titkára pedig edzőterembe jár, mert ő lesz a vállalat „arca”.
A bonyodalmakat csak tetézi, amikor az utálva várt, a kákán is csomót kereső ellenőr Uborkáné megérkezik.
A darab kettő jelenetből áll. Teljes játékidő 60 perc.

A fületlen tetem
2025-06-28 19:00 - 20:00 UTC | Szabadság Park – szabadtéri színpad, Kossuth Lajos utca 4., Tab, Somogy, 8660, Magyarország
Hova tűnt egy bal fül? Mi történt a bankigazgató tojásaival? Kadarkáné tényleg nem iszik? És akkor most végül is egy, kettő vagy három tetem van? És egyáltalán hol vannak? És hova tűnt a mozdonyvezető?
A krimi vígjáték története egy tetem körül bonyolódik, aki nem elég, hogy eltávozott az élők sorából még a bal fülét is ellopták!
Sok-sok félreértés után, a darab végére kiderül, hogy hova is lett az ominózus fül, és hogy mi is történt a tetemmel.
Két színen játszódó egy felvonásból álló darab. A teljes játékidő 60 perc.

PaSiráM
2025-07-26 20:00 - 22:00 UTC | Szabadság Park – szabadtéri színpad, Kossuth Lajos utca 4., Tab, Somogy, 8660, Magyarország
Mi a teendő abban az esetben, ha az ember nem mindig érti meg a főnöke kéréseit, utasításait? Miért a mi hibánk, ha a főnök rosszat álmodik? Miért baj, ha őszintén válaszolunk a feltett kérdéseire? Érdemes-e, a vitába szállni a főnökkel, ha az éppen udvarol? Hibásak vagyunk-e, ha pont a főnök volt barátnőjébe szeretünk bele?
Egyszemélyes vígjáték ötven percben férfiakról, férfiaknak és mindenki másnak.
A NőMérŐvel együtt is vihető, akkor a teljes játékidő 100 perc, egy 10 perces szünettel.
Megrendelés: Orbán Erika 06 20 255 4966

NőMérŐ
2025-07-26 20:00 - 22:00 UTC | Szabadság Park – szabadtéri színpad, Kossuth Lajos utca 4., Tab, Somogy, 8660, Magyarország
Jó-e az, ha ugyanolyan ruhát veszünk fel egy vállalati bulin, mint a főnöknőnk? Biztosan el kell-e neki mondani, ha szerelmi bánatunk van? Jó-e az, ha megosztjuk vele, hogy az előző munkahelyen a férfi főnökkel sokkal jobban tudtunk együtt dolgozni? Érdemes-e leszólni a főnöknő vadonatúj piros tűsarkúját? És akkor a kis piros Ferrari kinek az autója?
Egyszemélyes vígjáték ötven percben nőkről, nőknek és mindenki másnak!
A PaSiráMmal együtt is vihető, akkor a teljes játékidő 100 perc, egy 10 perces szünettel.
Megrendelés: Orbán Erika 06 20 255 4966

Csak őszintén drágám
2025-08-16 18:00 - 20:00 (Europe/Helsinki) | Művelődési Ház Kapoly, Kossuth Lajos utca 55., Kapoly, 8671, Magyarország
A napjainkban játszódó történetben két nő a főszereplő, a nagyvárosban élő belgyógyász Gréta és a vidéki háziasszony Józsa. Gyerekkoruk óta nagyon jó barátnők, ugyanabban az évben születtek, ráadásul ugyanazon a napon is, bár más-más hónapban. Úgy hiszik ők a kivételek, akik mindig mindent meg tudnak beszélni egymással.
Ám most egy évtizedes titokról lebben fel a fátyol, ami vagy romba dönti eddigi életüket, vagy megbékélnek a sorsukkal. Vajon elég szilárd alapon áll-e a barátságuk, hogy elviselje a ránehezedő terhet?
Megrendelés: Orbán Erika 06 20 255 4966

Segítség! Már megint megöltem a férjemet! & A babysitter
2025-09-06 08:00 - 17:00 (Europe/Helsinki) | Zichy Mihály Művelődési Köpont, Kossuth Lajos u. 86., Tab, Somogy, 8660, Magyarország
Két előadás egy este!
Az első harmincperces vígjátékban a néző a kendőzetlen valósággal találkozik, ahol mindenki gyanús, senki sem ártatlan, és a férjek… hát ők mindig rosszkor kerülnek elő. Nevetés, félreértések és fekete humor egy felvonásban!
A babysitter pedig egy vérbő komédia, egy kacagtató vígjáték, ahol egy baba és egy kutya keveredésével, egy csomó félreértéssel szembesülnek mind a szereplők, mind a nézők.

Eltűnt férjek
2025-09-20 19:00 - 21:00 UTC | Szabadság Park – szabadtéri színpad, Kossuth Lajos utca 4., Tab, Somogy, 8660, Magyarország
Miért megy három férj Tunéziába? Ha oda indulnak hogyan kerülnek Lyonba a magyar-portugál focimeccsre? Mi történik közben a feleségeikkel? Vajon az ügyvéd kinek csapja a szelet? Mi történik, ha útjára indul egy kávéházi pletyka? Sikerül a pincérnőnek elcsábítania az ügyvédet? Ki megy Hawaiira? Mi lesz a közös pénz sorsa?
A darab két felvonásból áll, egy 10 perces szünettel. Teljes játékidő 110 perc.

A Zokni
2026-01-31 17:00 - 19:00 UTC | Baranya Vármegyei SZC Komlói Technikum, Szakképző iskola és Kollégium (501-es iskola), Vájáriskola utca, Komló, Kökönyös, Baranya, 7300, Hungary
Mekkora felbolydulást okoz, ha egy kis faluban megjelenik maga a miniszterelnök? Mitől fél a párttitkár és hova tűnt a zokni?
Szereti-e a miniszterelnök a halat? Miért iszik vodkát a párttitkár felesége és annak titkárnője?
Végül is kinek a vérnyomását kell megmérnie a doktor elvtársnak? És kit üt ki Janó, a boxoló? Mi az az esemény, amelyen a falu apraja s nagyja részt vesz?
Az 1975-ben, a szocializmus fénykorában játszódó darab félreértések sorozatára épül, s egyúttal görbe tükröt tart a néző elé.
Természetesen a darab végére kiderül, hogy hova tűnt a zokni s az is, hogy egy ilyen kicsi faluban miért van szükség egy ilyen nagy esemény megrendezésére.
A darab három jelenetből áll, szünet nélkül 60 perc.

A Sejk, aki mit sem sejt
2026-03-08 19:00 - 21:00 (Europe/Helsinki) | Művelődési Központ, Zlaté Klasy, Čenkovce, Slovakia (Slovak Republic)
A képzeletbeli Duna-parti város, kastélyszállójába egy nap váratlan, ámde igen előkelő vendég érkezik. Egy Arab sejk, aki meg akarja venni a szálloda igazgatójának jó hírű focicsapatát! Igen ám! Csakhogy a sejk magával hozza három legkedvesebb feleségét.
És innentől nincs megállás! Nevetőizmokat felkészíteni, mert a kétfelvonás alatt nagy szükség lesz rájuk! Ugyanis a szállodában egymást érik a furcsábbnál furcsább helyzetek, ahol semmi nem az, aminek látszik, s ahol a félreértések úgy adják egymásnak a kilincset, mint a ki-bejáró vendégek.

Az előadás hossza 90 perc, egy szünettel.

Visszaszámlálás
2026-04-29 19:00 - 21:00 (Europe/Helsinki) | Zichy Mihály Művelődési Köpont, Kossuth Lajos u. 86., Tab, Somogy, 8660, Magyarország
A történet középpontjában ismét a szerelem áll: két fiútestvér ugyanazt a lányt szereti, majd huszonöt év múlva egy régi titok kerül napvilágra. Elbírja-e a testvéri szeretet a múlt terhét? Van-e elég erő a megbocsátáshoz egy házasságban? A titok napvilágra kerülésére a márciusi bemutató derít fényt.
A színmű két felvonásban, 90 percben, egy szünettel meséli el a két testvér történetét.

TabOrfeum
2026-05-08 18:00 - 21:00 (Europe/Helsinki) | Figura Bisztró, Kossuth Lajos utca 51., Tab, Somogy, 8660, Hungary
Orfeum-jellegű, vacsoraszínházi estekkel bővül a színkör repertoárja és a város kulturális kínálata. Színhelye a Figura Bisztró, ahol a színház, a zene és a gasztronómia élménye egyetlen komplex kulturális eseménnyé olvad össze. Az elképzelés egy olyan, rendszeresen jelentkező programsorozat létrehozása, amely során a nézők nem csupán passzív szemlélői, hanem aktív részesei lehetnek az esteknek.
A gyertyafényes, intim hangulatú előadások – zenés betétekkel, könnyedebb jelenetekkel és tematikus estekkel – új közönségréteget szólít meg, miközben tovább erősíti a közösségi élményt és a helyi kulturális élet sokszínűségét.
A kezdeményezés hosszú távon lehetőséget teremt a helyi művészeknek és előadóknak, valamint egy olyan új kulturális találkozóhelyet teremt meg, amely minden alkalommal egyedi és megismételhetetlen élményt kínál.

Nyitás: Május 8!
